Унагъуэ нэхъыфIхэм йохъуэхъу
Унагъуэм, лагъуныгъэм, пэжыгъэм и урысейпсо махуэм ирихьэлIэу Бахъсэн щIыналъэм зэщхьэгъусэ нэхъыфIхэр щагъэпажащ.
ЩIыпIэ администрацэм и Iэтащхьэм и япэ къуэдзэ Къэзан Зауррэ ЗАГС-м и къудамэм и унафэщI ДыщэкI Жаннэрэ районым щыщ унагъуиплIым ехъуэхъуащ икIи фэеплъ тхыгъэхэр, «Лъагъуныгъэмрэ пажыгъэмрэ папщIэ» медалыр, саугъэт лъапIэхэр иратащ зэщхьэгъусэхэу Кульчаевхэ Магомедрэ Любэрэ (Жанхъуэтекъуэ), Урысбийхэ Артуррэ Мадинэрэ (Кыщпэк), Сыжажэхэ Сергейрэ Маринэрэ (Псыхъурей), Шагъырбийхэ Хьэмидбийрэ Мариерэ (ХьэтIохъущыкъуей).
Бахъсэн щIыналъэм и администрацэм и пресс-IуэхущIапIэм и унафэщI Чылар Аринэ дызэрыщигъэгъуэзамкIэ, гулъытэ зыхуащIа унагъуэхэр щапхъэ зытрахщ икIи зыдэс къуажэхэм пщIэ щызиIэхэщ. Зэщхьэгъусэхэм унагъуэ быдэ икIи зэкъуэт зэфIагъэуващ, лъагъуныгъэр, пщIэ зэхуэщIыныгъэр, зэщIэгъэкъуэныгъэр я лъабжьэу. Абыхэм я щIыхькIэ а махуэм псалъэ гуапэ, хъуэхъу куэд жаIащ.
Хьэтау Ислъам.
